SNNP บวก 4% โบรกฯชูเป้า 15.50 บ. มองกำไรปีนี้โต 3 เท่าตัว! รับรายได้เพิ่ม-ต้นทุนลด
SNNP บวก 4% โบรกฯมองกำไรปีนี้แตะ 432 ลบ. โต 3 เท่าตัว! จากรายได้รวมขยายตัว และต้นทุนที่ลดลง อีกทั้งในเดือนธ.ค. 64 มีแผนออกขาไก่ผสมกัญชง ยังคงคำแนะนำ “ซื้อ” ชูเป้า 15.50 บ.
5 ต.ค. 2564

ผู้สื่อข่าวรายงานว่าวันนี้ (5 ต.ค. 2564) ราคาหุ้นบริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 16:17 น. อยู่ที่ระดับ 11.20 บาท เพิ่มขึ้น 0.40 บาท หรือ 3.70% โดยทำจุดสูงสุดที่ 11.30 บาท และทำจุดต่ำสุดที่ 10.80 บาท ด้วยมูลค่าการซื้อขาย 102.42 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (5 ต.ค. 2564) โดยทางฝ่ายวิจัยประเมินกำไรปกติไตรมาส 3/2564 ที่ 58 ล้านบาท เพิ่มขึ้น 13% จากงวดเดียวกันของปีก่อน แต่ลดลง 25% จากไตรมาสก่อน ซึ่งกำไรที่ขยายตัวจากงวดเดียวกันของปีก่อน ส่งผลมาจาก (1) รายได้ในประเทศ (ไม่รวมรายได้จาก SIRIPRO) ยังคงขยายตัวต่อเนื่องเพิ่มขึ้น 3% จากงวดเดียวกันของปีก่อน แม้ COVID-19 ระบาดรุนแรง โดย Jele, Bento และ Lotus ที่เติบโตดีต่อเนื่อง
ด้านรายได้ต่างประเทศ ปรับตัวลดลง 5% จากงวดเดียวกันของปีก่อน จากการ Lockdown ในกัมพูชาและเวียดนาม (2) EBIT margin ขยายตัว แม้จะมีการทำ Bubble &amp; Seal โรงงานในช่วงเดือน ก.ค. ทำให้ต้นทุนการผลิตสูงขึ้นและเริ่มกลับสู่ระดับปกติในช่วงเดือน ส.ค. อีกทั้งด้าน SG&amp;A expenses ปรับตัวลดลงจากการ Deconsolidation ของ SIRIPRO และ (3) Interest Expenses ปรับตัวลดลง เนื่องจากนำเงินจาก IPO ไปชำระหนี้ สำหรับกำไรปกติที่ลดลงจากไตรมาสก่อน ส่งผลจากรายได้รวมที่ปรับตัวลดลงจากไตรมาสก่อน จากรายได้ทั้งในและต่างประเทศที่ปรับตัวลดลงจากการทำ Bubble &amp; Seal และ COVID-19 ที่ระบาดรุนแรง
อย่างไรก็ตามทางฝ่ายวิจัยมีมุมมองบวกต่อการทำ Bubble &amp; Seal โดย SNNP ได้ทำเป็นโรงงานกลุ่มแรกๆในกลุ่ม Food &amp; Beverage ช่วยป้องกันการติดเชื้อ และส่งผลบวกต่อการผลิตในระยะยาว
นอกจากนี้ทางฝ่ายวิจัยคาดกำไรจะกลับมาเติบโตโดดเด่นอีกครั้งในไตรมาส 4/2564 ทั้งจากงวดเดียวกันของปีก่อน และจากไตรมาสก่อน จากประชากรมีอัตราการฉีดวัคซีนเพิ่มขึ้นทำให้มีการเปิดเมืองซึ่งช่วยเพิ่ม Traffic ทั้งใน Convenience stores, Modern trade และ Traditional trade อีกทั้งเด็กนักเรียนเริ่มเปิดเทอมตั้งแต่ 1 พ.ย.2564 ทำให้ Consumption ฟื้นตัว
อีกทั้งทาง SNNP จะออกผลิตภัณฑ์ใหม่ ขาไก่ผสมกัญชงในช่วงเดือน ธ.ค. ดังนั้นทางฝ่ายวิจัยคงประมาณการกำไรสุทธิปี 2564 ที่ 432 ล้านบาท เพิ่มขึ้น 361% จากงวดเดียวกันของปีก่อน และกำไรปกติที่ 303 ล้านบาท เพิ่มขึ้น 224% จากงวดเดียวกันของปีก่อน หนุนโดย (1) รายได้รวมขยายตัวเพิ่มขึ้น 4% จากงวดเดียวกันของปีก่อน (2) GPM ขยายตัวจากงวดเดียวกันของปีก่อน จากสัดส่วนรายได้ Traditional Trade ที่ปรับตัวเพิ่มขึ้น (3) SG&amp;A expenses ปรับตัวลดลง 19% จากการ Deconsolidation ของ SIRIPRO และ (4) Interest Expenses ปรับตัวลดลง 48% จากงวดเดียวกันของปีก่อน สำหรับปี 2565 ทางฝ่ายวิจัยมองว่าเป็นปีทองของ SNNP หลังสถานการณ์ COVID-19 ทั้งในและต่างประเทศ คลี่คลายโดยประเมินกำไรปกติที่ 468 ล้านบาท เพิ่มขึ้น 54%
ขณะเดียวกันทางฝ่ายวิจัยคงราคาเป้าหมายที่ 15.50 บาท อิงปี 2565 ค่า PER ที่ 31.70 เท่า โดยเลือก SNNP เป็น Top pick ในหุ้นกลุ่ม Food &amp; Beverage จากการเติบโตที่โดดเด่นกว่ากลุ่ม โดย SNNP มี Core profit CAGR ปี 2563 -2566 โตเฉลี่ยสูงถึง 87% ซึ่งสูงกว่า peer นอกจากนี้ยังมี Production Facilities ทั้งในและต่างประเทศ ทำให้ต้นทุนการผลิตลดลง อีกทั้งยังมี Upside จากผลิตภัณฑ์ผสมกัญชงทั้งสาร CBD และ Hemp seed